**דרבי ערי הבירה** (ברוסית: **Дерби двух столиц**) הוא הכינוי הנפוץ ליריבות הכדורגל בין סנקט פטרבורג לבין מוסקבה, או **הדרבי בין מוסקבה לסנקט פטרבורג** (ברוסית: **Дерби между Москвой и Санкт-Петербургом**) ומתייחס ליריבות הקיימת בין מועדוני הכדורגל של בירת רוסיה המודרנית, מוסקבה, לבין הבירה ההיסטורית, סנקט פטרבורג ולכן מפגשים בין הקבוצות מכונים בשם "קרב שתי ערי הבירה" (ברוסית: Битва Двух Столиц).

מאז תחילת המאה ה-21, זניט הייתה אחת היריבות העיקריות, ולעיתים קרובות היריבה היחידה, למועדוני הכדורגל ממוסקבה. יכולתה לאתגר את הדומיננטיות של מועדוני מוסקבה בכדורגל הרוסי ולעיתים קרובות לנצחם בדרך לזכייה באליפות המדינה, הייתה עניין של גאווה מקומית בסנקט פטרבורג.

היריבות המתוחה ביותר היא בין זניט סנקט פטרבורג לספרטק מוסקבה, צסק"א מוסקבה ולוקומוטיב מוסקבה, בעוד היריבות בין דינמו מוסקבה לזניט היא היריבות הפחות מתוחה ובמאזן המפגשים מאז 1923 דינמו ניצחה 64 משחקים, בעוד זניט ניצחה ב-46 מהם ו-42 משחקים נוספים הסתיימו בשוויון

באוגוסט 2021, זניט הגיעה למאזן של 15 משחקים רצופים ללא הפסד בבית לקבוצה מוסקבאית, מאז ההפסד 3:0, בגזפרום ארנה ב־29 באוקטובר 2017 ללוקומוטיב, במסגרת מחזור 15 בליגת העל הרוסית. בנוסף, מאז אוגוסט 2021, זניט לא מפסידה לקבוצות המוסקבאיות, מזה 13 משחקים רצופים.

* אוהדי זניט סנקט פטרבורג.אוהדי זניט סנקט פטרבורג.
* כדורגלני ספרטק מוסקבה.כדורגלני ספרטק מוסקבה.
* כדורגלני זניט סנקט פטרבורג.כדורגלני זניט סנקט פטרבורג.
* דינמו מוסקבה נגד זניט סנקט פטרבורג, במשחק הכדורגל האחרון באצטדיון קירוב. 6 ביולי 2006.דינמו מוסקבה נגד זניט סנקט פטרבורג, במשחק הכדורגל האחרון באצטדיון קירוב. 6 ביולי 2006.

גביע טוסמן
----------

|  |  |
| --- | --- |
|  |  ראו גם – **גביע טוסמן** |

היריבות בין זניט לספרטק
-----------------------

 ערך מורחב – **היריבות בין זניט סנקט פטרבורג לבין ספרטק מוסקבה**  

|  |  |
| --- | --- |
| ספרטק | זניט |

**היריבות בין זניט סנקט פטרבורג לבין ספרטק מוסקבה** היא אחת היריבויות הוותיקות והטעונות ביותר בכדורגל הרוסי ולא אחת קרה שמפגשים אלו הובילו לגילויי אלימות בין מחנות האוהדים ואף במגרש בין שחקני הקבוצות.

היריבות בין דינמו לזניט
-----------------------

|  |  |  |
| --- | --- | --- |
| 

| מאזן המפגשים בין דינמו לזניט(נכון ל-19 במרץ 2023) |
| --- |
| 



* ניצחונות לזניט: 53 (31.9%)
* ניצחונות לדינמו: 68 (41.0%)
* תיקו: 45 (27.1%)

 |

 |

במסגרת המאבקים בין סנקט פטרבורג למוסקבה, המשחקים בין זניט סנקט פטרבורג לדינמו מוסקבה מהווים את אחד המפגשים הפחות מתוחים, בייחוד מאז הירידה ביכולותיה של דינמו מאז 1995 והדומיננטיות של זניט. עד להתפרקות ברית המועצות דינמו הייתה הקבוצה הדומיננטית יותר. מאז 1996 לזניט מאזן של 26 ניצחונות בעוד דינמו ניצחה רק 14 מפגשים ו-15 משחקים נוספים הסתיימו בשוויון.

### שחקנים בולטים ששיחקו בשני המועדונים

* אלכסנדר קוקורין
* איגור דניסוב
* דני מיגל אלבס

### השוואת תארים

|  | זניט | דינמו |
| --- | --- | --- |
| ליגת העל הסובייטית | **1** | **11** |
| ליגת העל הרוסית | **7** | **0** |
| הגביע הסובייטי | **2** | **6** |
| הגביע הרוסי | **3** | **1** |
| גביע הליגה הרוסית | **1** | **0** |
| גביע הפדרציה הסובייטי | **1** | **1** |
| הסופרקאפ הרוסי | **6** | **0** |
| הסופרקאפ האירופי | **1** | **0** |
| גביע אופ"א | **1** | **0** |
|

היריבות בין זניט לצסק"א
-----------------------

 ערך מורחב – **היריבות בין זניט סנקט פטרבורג לבין צסק"א מוסקבה**

היריבות בין זניט ללוקומוטיב
---------------------------

 ערך מורחב – **היריבות בין זניט סנקט פטרבורג לבין לוקומוטיב מוסקבה**

היריבות בין שאר מועדוני סנקט פטרבורג ומועדוני מוסקבה
----------------------------------------------------

למעט היריבות בין זניט לקבוצות ממוסקבה, ישנה יריבות גם בין מועדוני כדורגל אחרים מסנקט פטרבורג ופרבריה, כמו היריבות בין זניט-2 סנקט פטרבורג ו"ספרטק-2 מוסקבה" מליגת הכדורגל הלאומית של רוסיה, או היריבות שהייתה בין דינמו למועדוני כדורגל אחרים ממוסקבה, כדוגמת חימקי ואחרים.

בעונת 2017/2018 נוספה ליריבות שבין מוסקבה לסנקט פטרבורג גם היריבות בין קבוצת הכדורגל טוסנו ממחוז לנינגרד למועדוני הכדורגל של מוסקבה, שהצליחה בעונת הבכורה שלה בליגת העל לגבור על לוקומוטיב מוסקבה בתוצאה 0:2 ולהימנע מהפסד מול האלופה המכהנת ספרטק מוסקבה ולסיים מולה בשוויון 2:2 במפגש הראשון אך הפסידה לה במפגש השני בתוצאה 1:2. ברם, היא השיגה ניצחון חשוב על ספרטק בשלב חצי גמר הגביע הרוסי בכדורגל 2017/2018 וזכתה על חשבונה בטורניר. היא הייתה צפויה גם לפגוש את לוקומוטיב מוסקבה במשחק הסופר קאפ הרוסי אך פורקה לפני שהמשחק נערך.

החל מעונת 2018/2019 קיימת קבוצת לנינגראדץ מליגת הכדורגל המקצוענית של רוסיה, המייצגת את מחוז לנינגרד ומשחק הבכורה שלה נערך נגד קאזאנקה, קבוצת המילואים של לוקומוטיב מוסקבה, עליה גברה בתוצאה 2:0.

היריבות בענפים אחרים
--------------------

היריבות בין מוסקבה לסנקט פטרבורג מתבטאת גם בתחומי ספורט נוספים וגם בענפי הפוטבול או ההוקי קרח, מכונה בשם "דרבי ערי הבירה".

בהוקי קרח כל מפגש של סק"א סנקט פטרבורג נגד יריבותיה ממוסקבה מהווה משחק מתוח אך בשל היחלשות ביכולתה של ספרטק המפגשים המתוחים יותר הם נגד קבוצת דינמו מוסקבה וקבוצת צסק"א, שמולה ישנה יריבות מתוחה במיוחד בשל היות שתי הקבוצות, קבוצות ספורט שהוקמו על ידי הצבא ולכן המפגש ביניהן מכונה **"הדרבי הצבאי"** והוא אחד המתוחים בליגת KHL.

בכדורסל, בעבר כל מפגש עם ספרטק סנקט פטרבורג (שפגשה את צסק"א במשחקי גמר הליגה הסובייטית פעמים רבות) משך קהל רב לאולמות וכך גם בהתמודדויות של זניט נגד יריבותיה ממוסקבה, שהוסיפה עוד למתיחות בין הערים לאחר שזניט התחילה קודם כקבוצת טריומף ליוברצי ממחוז מוסקבה. כל מפגש בין זניט לצסק"א מהווה משחק מסקרן — אף שחלקם הגדול של משחקים אלה מסתיימים בניצחונותיה של צסק"א, שפגשה את זניט בליגה המאוחדת והן במסגרת משחקי היורוליג. בנוסף גם מפגשים בין זניט לחימקי מוסקבה משכו קהל רב לאולמות.

בכדורעף מפגשים בין אבטומוביליסט סנקט פטרבורג לקבוצות המוסקבאיות דינמו מוסקבה וספרטק מוסקבה נחשבו למשחקים מעניינים ומתוחים, אך זו שככה מאז אבטומוביליסט ירדה ליגה. המתיחות הגדולה ביותר בענף קיימת בין זניט לדינמו והמשחק ביניהן מכונה "קרב ערי הבירה" (Битва двух столиц), כשהשתיים נפגשות לא פעם בשלבים מכריעים בגביע הרוסי בכדורעף גברים ואף נפגשו בגמר גביע CEV האירופי בעונת 2021.

בכדורגל חופים ישנה יריבות מרה בין מועדון קריסטל סנקט פטרבורג לקבוצת לוקומוטיב מוסקבה, כאשר השניים מחזיקות במירב תוארי האליפות (5 כל אחת) וכל מפגש מהווה משחק מתוח רב שערים.

בענף הכדוריד ישנה יריבות גדולה בין קבוצת נייבה סנקט פטרבורג לספרטק מוסקבה, שהועתקה מהמתח הקיים בין מועדוני הכדורגל של מוסקבה וסנקט פטרבורג וכל מפגש ביניהן הוא משחק מתוח. כך גם בענף כדורגל חופים כאשר כל מפגש בין קריסטל סנקט פטרבורג לספרטק מוסקבה נחשב למותח כאשר קריסטל זכתה בגביע בעונות 2019, 2020 אחרי שגברה על ספרטק בגמר.

בפוטבול קיימת תחרות עזה בין מועדון הפוטבול הפטריוטים מוסקבה ומועדון הגריפונים סנקט פטרבורג, שתי הקבוצות פגשו זו את זו מספר פעמים בגמר ליגת הפוטבול האמריקאי (LAF) ובפלייאוף ליגת העל המזרח אירופית בפוטבול. גם בין מועדון הלגיון הצפוני סנקט פטרבורג לקבוצות המוסקבאיות ישנה יריבות מרה, כך למשל הלגיון הצפוני פגש בקבוצת הספרטנים מוסקבה במשחק הגמר של ליגת העל המזרח אירופית בפוטבול ביולי 2019 שבו המוסקבאים ניצחו וזכו בתואר האליפות.

בכדורגל נשים, יריבות כזו התפתחה בעיקר על רקע היריבות הקיימת בכדורגל גברים, כאשר משחק הבכורה של מועדון זניט סנקט פטרבורג (שהוקמה בינואר 2020) באליפות רוסיה בכדורגל נשים היה נגד אלופת 2019, צסק"א מוסקבה (לה זניט הפסידה 2:1) באצטדיון ארנה צסק"א במשחק שצפו בו ביוטיוב 55,000 צופים, במה שמהווה לנתון שיא למשחק בליגת כדורגל נשים הרוסית.

ראו גם
------

* הדרבי של מוסקבה
* הדרבי של סנקט פטרבורג
* דרבי זניט
* היריבות בין זניט סנקט פטרבורג לבין קרסנודאר

הערות שוליים
------------

1. ↑  נילי מרטין: *«Санкт-Петербург или Москва»*. BBC Russian, 31.05.2011
2. ↑  Битва двух столиц, 04.08.2017
3. ↑  רק אני קובע פה: היריבויות הבינעירוניות הכי גדולות בכדורגל העולמי
4. ↑  מאזן מפגשים בתקופה הסובייטית
5. ↑  מאזן מפגשים מאז 1991
6. ↑  «Зенит» не проигрывает московским клубам 13 матчей подряд. Серия длится с августа 2020-го‏, sports.ru
7. ↑  סטטיסטיקת מפגשים מאז 1991
8. ↑  «Зенит» против «Спартака» в Кубке страны: первая встреча в турнире за 13 лет, песня Розенбаума и гол Лепехина
9. ↑  Russian Premier League Picks, Week Two: It's Zenit vs. Spartak!
10. ↑  רוסיה: לקומוטיב ממשיכה לנצח ומתקרבת אל האליפות, ספרטק נוקמת בזניט
11. ↑  Будет жарко, как в августе
12. ↑  כתבת תסקיר על היריבות בין הקבוצות באתר sportbox.ru ברוסית
13. ↑  פרוטוקול המשחקים בין זניט לספרטק
14. ↑  סטטיסטיקה
15. ↑  Почему «Зенит» не любит «Спартак»?
16. ↑  תולדות המפגשים
17. ↑  סטטיסטיקה
18. ↑  תולדות המעברים מספרטק לזניט וחזרה
19. ↑  Russian football hooligans - worse than the English?
20. ↑  דינמו - זניט, 1938-1990
21. ↑  דינמו - זניט מאז 1991
22. ↑  Олигархическое дерби: бедняк не играет в плей-офф
23. ↑  История противостояний. ЦСКА - СКА
24. ↑  Битвы тугих кошельков. Как СКА и ЦСКА бились в плей-офф КХЛ
25. ↑  Статистика встреч СКА Ленинград — ЦСКА Москва
26. ↑  Стастистика встреч СКА — ЦСКА
27. ↑  Статистика встреч ЦСКА Москва – СКА Санкт-Петербург
28. ↑  ‏צסק"א מוסקבה גברה על זניט בדרבי הרוסי, ריאל מדריד ניצחה במילאנו, באתר ספורט1, 3 במרץ 2020
29. ↑  סיקור "קרב ערי הבירה", ערוץ 78 (ברוסית)
30. ↑  קרב ערי הבירה, דיווח בספורט אקספרס (ברוסית)
31. ↑  Москвичи играют против петербуржцев в американский футбол

| כדורגל ברוסיה רוסיהרוסיה |
| --- |
| ניהול | איגוד כדורגל רוסי • הפרמייר ליג הרוסי בכדורגל • ליגת הכדורגל הלאומית • התאחדות ליגת הכדורגל המקצוענית • קבוצות • אצטדיונים • תחרויות • מבנה מערך הליגות |
| תחרויות ליגה | ליגת העל • הליגה הראשונה • הליגה השנייה • הליגה החובבנית • הליגה האזורית |
| תחרויות ליגה נוספות | ליגת הנוער • ליגת הצעירים • ליגת הנשים • ליגת הנערות בכדורגל |
| תחרויות גביע | הגביע הלאומי • הסופר קאפ • הגביע בכדורגל נשים |
| נבחרות | הנבחרת הלאומית (היסטוריה) • הנבחרת הצעירה • עד גיל 19 • עד גיל 17 • נבחרת רוסיה בכדורגל נשים |
| תחרויות עבר | אליפות האימפריה הרוסית בכדורגל • אליפות רוסיה הסובייטית בכדורגל • גביע רוסיה הסובייטית בכדורגל • גביע הליגה הרוסית • גביע ליגת הכדורגל המקצוענית • גביע ליגת הכדורגל הלאומית |
| משחקי דרבי מרכזיים | דרבי ערי הבירה (זניט-ספרטק • זניט-צסק"א • זניט-לוקומוטיב) • זניט-קרסנודאר • הדרבי של מוסקבה (הדרבי הוותיק • ספרטק-צסק"א • לוקומוטיב-ספרטק) • דרבי המזרח הרחוק • הדרבי של סנקט פטרבורג • הדרבי של קרסנודאר • הדרבי של רוסטוב |
| רוסיה במפעלים האירופיים | אלניה • אנז'י • דינמו • זניט • טורפדו • לוקומוטיב • ספרטק • צסק"א • רובין • קרסנודאר • רוטור • רוסטוב |
| ראו גם | כדורגל נשים ברוסיה |